Na temelju članka 18. Stavka 1. i 2. Zakona o Hrvatskoj gorskoj službi spašavanja (”Narodne novine“ broj 79/06, 110/15) članka 19. i 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09,159/11, 144/12, 19/13, 137/15, 123/17, 98/19 144/20), članka 16. i 30. Zakona o sustavu Civilne zaštite („Narodne novine” broj [82/15](https://www.zakon.hr/cms.htm?id=35955), [118/18](https://www.zakon.hr/cms.htm?id=35953), [31/20](https://www.zakon.hr/cms.htm?id=43417), [20/21](https://www.zakon.hr/cms.htm?id=47446) I 114/22), i članka 28. Statuta Općine Šolta „Službeni glasnik Općine Šolta“ broj 06/21), Općinsko vijeće Općine Šolta na \_\_\_\_. sjednici, održanoj dana **\_\_\_\_2022.** godine, donosi

**PROGRAM JAVNIH POTREBA ZA OBAVLJANJE DJELATNOSTI STANICE HRVATSKE GORSKE SLUŽBE SPAŠAVANJA NA PODRUČJU OPĆINE ŠOLTA ZA 2023. GODINU**

Članak 1.

Programom javnih potreba za obavljanje djelatnosti stanice Hrvatske gorske službe spašavanja na području Općine Šolta za 2023. godinu (u daljnjem tekstu: Program) donosi se plan izvršavanja i rasporeda sredstava proračuna Općine Šolta za 2023. godinu u dijelu koji se odnosi na financiranje redovite djelatnosti stanice Hrvatske gorske službe spašavanja na području Općine za 2023. godinu.

Članak 2.

Općina Šolta ima interes za djelovanje stanice Hrvatske gorske službe spašavanja na području Općine Šolta u cilju zaštite života i imovine, traganja i spašavanja, te kao temeljne operativne snage sustava Civilne zaštite Općine Šolta u provođenu mjera i aktivnosti u slučaju izvanrednih okolnosti, prirodnih i drugih nesreća i katastrofa na području Općine Šolta.

Članak 3.

Financijska sredstva za realizaciju javne potrebe iz članka 1. ovog Programa potrebno je osigurati u Proračunu Općine Šolta za 2023. godinu sa projekcijama za 2024.-2025. Godinu kroz **PROGRAM ORGANIZIRANJA I PROVOĐENJA SUSTAVA CIVILNE ZAŠTITE NA PODRUČJU OPĆINE ŠOLTA ZA 2023. GODINU**, kroz **AKTIVNOST CIVILNA ZAŠTITA -** 381- Tekuće donacije za Hrvatska gorska služba spašavanja-Stanica Split u ukupnom iznosu od **2.000,00 EUR** (**15.069,00 kn).**

Članak 4.

Financijska sredstva iz članka 3. ovog Programa koristiti će se za provedbu redovitih djelatnosti stanice Hrvatske gorske službe spašavanja na području Općine Šolta temeljem Plana programskih aktivnosti Hrvatske gorske službe spašavanja - Stanice Split za 2023. Godinu.

Članak 5.

Ovlašćuje se Načelnik Općine Šolta na potpisivanje ugovora s korisnikom javne potrebe iz članka 1. ovog programa.

Članak 6.

Ovaj Program stupa na snagu 01.01.2023. i objavit će se u „Službenom glasniku Općine Šolta”.

Klasa: 400-06/22-02/ Predsjednik Općinskog vijeća

Urbroj: 2181-49-03-22-

Grohote, 2022. Teo Tomić, dipl.iur.